Buxoro va Surxondaryo viloyatlarida 7-fevral kuni havo harorati +20 darajagacha ko‘tariladi

O‘zbekistonda 7-fevral, yakshanba kuni havo o‘zgarib turadi, yog‘ingarchilik kutilmaydi. Bu haqda “O‘zgidromet” markazi xabar berdi.

7-fevralga o‘tar kechasi faqat Buxoro va Navoiy viloyatining ayrim hududlarida, shuningdek, Farg‘ona vodiysida havo harorati -2 darajagacha sovishi mumkin. Qolgan barcha hududlarda +3 — +7 darajagacha iliq bo‘ladi.
7-fevral kuni kunduzi havo harorati tog‘li hududlarda +10, Qoraqalpog‘iston va Xorazmda +15, Farg‘ona vodiysida +16, Toshkent, Samarqand, Jizzax, Sirdaryo viloyatlari va Toshkent shahrida +18, Buxoro, Navoiy, Surxondaryo va Qashqadaryo viloyatlarida +20 darajagacha ko‘tariladi.